เล่าตอนที่ไปถึงร้าน
เป็นร้านขายบุฟเฟ่อาหารญี่ปุ่นน้องใหม่ ที่พึ่งเปิดตัวมาได้ไม่นาน ก็ได้รับคำวิจารณ์กันพอสมควรในทางลบ แต่ในวันที่ผมไปกินส่วนตัวแล้วคิดว่าทางร้านคงปรับปรุงขึ้นเยอะในเรื่องของการบริการและอาหาร ทำให้ไม่พบเจอประสบการณ์ร้ายๆเหมือนหลายๆคนที่เคยเจอ (ที่ผมเคยอ่านเจอ)
ร้าน Yaki จะเปิดอยู่ที่ห้างเปิดใหม่ชื่อ WaterGate ประตูน้ำ โดยร้านจะเปิดอยู่ชั้นบนสุดเลย เป็นร้านที่บรรยากาศ OK เลย กว้าง มีการจัดโซนอาหารแต่ละที่ได้อย่างเหมาะสม เดินง่าย และร้านสะอาดดี
พนักงานของทางร้าน ส่วนใหญ่ที่ผมได้เห็นก็บริการดี เก็บโต๊ะไว และเติมเมนูโปรดของผมโดยเฉพาะกุ้งได้เร็วดี

ที่ตั้งร้าน : ห้าง WaterGate ประตูน้ำ ชั้นบนสุด

เมนูเด่นของร้าน : บุฟเฟ่ปิ้งย่าง และต้ม กินพร้อมกันในทีเดียว
ราคา : 399 บาท Net ต่อคน (แต่ทางร้านมักจะมีโปรโมชั่นลดราคาอยู่เสมอๆ)

จากที่ไปกินในวันนี้ ส่วนตัวโดยรวมๆแล้วผมประทับใจนะครับ เริ่มที่ไลน์อาหารที่มีอาหารที่หลากหลาย และสามารถเดินเล่นหยิบกินเองได้ตามใจชอบเลย
พวกไลน์ของสด ตอนที่ไปกินของไม่มีขาด และมีมาเติมเรื่อยๆ เนื้อหมู ปลา ไก่ วัว กุ้ง ก็สดใหม่ดี ทานง่ายไม่เหม็นคาว
ของทานเล่นพวกกุ้งเทมปุระก็กรอบอร่อย ตามมาตรฐาน ขนาดกุ้งตัวกลางๆ ทาโก๊ะและพิพซ่าญี่ปุ่นรสธรรมดา แป้งเยอะไปนิด แต่ก็มีรสเข้มหวานอร่อยดี
และที่เด็ดอีกอย่างคือน้ำจิ้มของทางร้านที่มีให้เลือกเยอะมากกว่า 10 แบบด้วยกัน ปิดท้ายด้วยของหวานพวกเยลลี่ เต้าฮวยฟรุ๊ตสลัด และไอศครีมแต่งหน้าเอง ก็สุขอร่อยคุ้มค่าแล้วครับ ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = รสชาติส่วนตัวแล้วคิดว่าธรรมดา ไม่ต่างจากร้านที่ขายบุฟเฟ่แบบนี้แบรนด์อื่นๆมากนัก แต่ส่วนตัวคิดว่าที่นี่นั่งสบาย และมีของกินที่หลากหลายกว่า
บรรยากาศ : 4 = ร้านกว้าง แอร์เย็น นั่งสบาย
บริการ 3.5 = พนักงานก็บริการดี เสิร์ฟอาหารได้ไว
ราคา : 3.5 = ถ้าจ่ายราคาเต็ม ส่วนตัวคิดว่าสูงไปหน่อย แต่ถ้าจ่ายในราคาโปรโมชั่นของทางร้าน ส่วนตัวคิดว่าคุ้มค่านะครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 18 / 1 / 56
